Sukan Paralimpik Musim Panas 2032

Sukan Paralimpik Musim Panas 2032 atau secara rasminya Sukan Paralimpik Musim Panas ke-19, juga dikenali sebagai Brisbane 2032, merupakan sebuah acara sukan antarabangsa yang akan dianjurkan dari 24 Ogos hingga 5 September 2032 di Brisbane, Queensland, Australia. 

Temasya ini merupakan kali kedua Australia mengadakan Sukan Paralimpik Musim Panas selepas Sydney 2000. Selain itu, negara Australia juga akan menjadi negara keempat yang menganjur Sukan Paralimpik sebanyak dua kali selepas United Kingdom, Jepun dan Amerika Syarikat. Temasya ini turut merupakan kali kedua Sukan Paralimpik dianjurkan di Hemisfera Selatan.

Pembidaan 
Sebagai persetujuan antara IOC dengan IPC, tuan rumah Sukan Olimpik 2024 juga perlu menganjurkan Sukan Paralimpik 2024.

Tanpa mengalami persaingan daripada calon yang lain, Brisbane telah diumumkan sebagai tuan rumah Sukan Olimpik 2032 pada mesyuarat IOC sesi ke-138 yang berlangsung pada 21 Julai 2021 di Tokyo, Jepun. Seperti yang dinyatakan dalam Agenda Olimpik 2020, undian tuan rumah tersebut diadakan dalam bentuk referendum dalam kalangan 80 wakil IOC. Menurut Perbadanan Penyiaran Australia, 72 orang wakil menyokong, 5 orang membantah dan 3 orang lagi yang tidak mengundi.

Lihat juga 

 Sukan Olimpik Musim Panas 2032

Rujukan